2011. november 30-án benyújtott kereset - Yueqing Onesto Electric kontra OHIM - Ensto (ONESTO)
(T-624/11. sz. ügy)
A keresetlevél nyelve: angol
Felek
Felperes: Yueqing Onesto Electric Co. Ltd (Zhejiang, Kína) (képviselő: B. Piepenbrink ügyvéd)
Alperes: Belső Piaci Harmonizációs Hivatal (védjegyek és formatervezési minták) (OHIM)
A másik fél a fellebbezési tanács előtti eljárásban: Ensto Oy (Porvoo, Finnország)
Kereseti kérelmek
A felperes azt kéri, hogy a Törvényszék:
helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2011. szeptember 20-i, az R 2535/2010-2. sz. ügyben hozott határozatát; és
az alperest kötelezze a költségek viselésére.
Jogalapok és fontosabb érvek
A közösségi védjegy bejelentője: A felperes.
Az érintett közösségi védjegy: az "ONESTO" ábrás védjegy a 9. osztályba tartozó áruk tekintetében - W00909305. sz. közösségi védjegybejelentés.
A felszólalási eljárásban hivatkozott védjegy vagy megjelölés jogosultja: A fellebbezési tanács előtti eljárásban részt vevő másik fél.
A hivatkozott védjegy vagy megjelölés: Az 1980242. számon lajstromozott "ENSTO" közösségi ábrás védjegy a 7., 9. és 11. osztályba tartozó áruk tekintetében; a 40600. számon lajstromozott "ENSTO" közösségi szóvédjegy a 7., 9., 11. és 16. osztályba tartozó áruk tekintetében; a 218071. számon lajstromozott "ENSTO" finn szóvédjegy a 7., 9. és 11. osztályba tartozó áruk tekintetében.
A felszólalási osztály határozata: A felszólalási osztály a felszólalást teljes egészében elutasította.
A fellebbezési tanács határozata: A fellebbezési tanács a vitatott határozatot hatályon kívül helyezte és a közösségi védjegybejelentést elutasította.
Jogalapok: A 207/2009 tanácsi rendelet 8. cikke (1) bekezdése b) pontjának megsértése, mivel a fellebbezési tanács tévesen állapította meg, hogy fennáll az összetévesztés veszélye a korábbi védjegy és a bejelentett közösségi védjegy között.
____________